[pic] | KOMISIJA EVROPSKIH SKUPNOSTI |

Bruselj, 29.10.2009

COM(2009) 583 konč.

Predlog

ODLOČBA SVETA

o dovoljenju Republiki Avstriji, da še naprej uporablja odstopanje od člena 168 Direktive 2006/112/ES o skupnem sistemu davka na dodano vrednost

OBRAZLOŽITVENI MEMORANDUM

OZADJE PREDLOGA |

110 | Razlogi za predlog in njegovi cilji V skladu s členom 395(1) Direktive 2006/112/ES z dne 28. novembra 2006 o skupnem sistemu davka na dodano vrednost (v nadaljnjem besedilu: Direktiva o DDV) lahko Svet soglasno na predlog Komisije kateri koli državi članici dovoli uporabo posebnih ukrepov za odstopanje od določb navedene direktive zaradi poenostavitve postopka pobiranja davka na dodano vrednost (DDV) ali preprečitve nekaterih vrst davčnih utaj ali izogibanja plačilu davkov. V dopisu, ki ga je Generalni sekretariat Komisije prejel 2. junija 2009, je Republika Avstrija zaprosila za dovoljenje, da še naprej uporablja odstopanje od člena 168 Direktive o DDV. V skladu s členom 395(2) Direktive o DDV je Komisija z dopisom z dne 10. septembra 2009 obvestila druge države članice o zahtevi Avstrije. Komisija je z dopisom z dne 21. septembra 2009 obvestila Avstrijo, da ima na voljo vse informacije, potrebne za presojo zahtevka. |

120 | Splošno ozadje V skladu s členom 168 Direktive o DDV ima davčni zavezanec pravico, da odbije DDV, obračunan pri nakupu blaga in storitev za namene svojih obdavčenih transakcij. Z ukrepom za odstopanje, za katerega je Avstrija vložila zahtevo za podaljšanje, pa se v celoti izključuje pravica do odbitka DDV za blago in storitve, ki jih davčni zavezanec več kakor 90-odstotno uporablja za zasebne ali neposlovne namene. To odstopanje je bilo odobreno z Odločbo Sveta 2004/866/ES z dne 13. decembra 2004 (UL L 371, 18.12.2004, str. 47). Komisija se je že prej strinjala, da odstopanje temelji na potrebi po poenostavitvi postopka za obračunavanje DDV, pri tem pa v zanemarljivem obsegu vpliva na znesek dolgovanega davka v fazi končne potrošnje. Odstopanje je glede na nespremenjeno stanje in dejstva, na katerih je temeljilo prvotno odstopanje, treba odobriti. Vendar pa je podaljšanje treba časovno omejiti, da bi bilo mogoče pred obravnavo morebitne nove zahteve za podaljšanje na podlagi ustreznih informacij, ki jih zagotovi Avstrija, oceniti, ali se te okoliščine, ki upravičujejo odstopanje, medtem niso spremenile. Odstopanje je zato treba časovno omejiti do 31. decembra 2012. |

130 | Obstoječe določbe na področju, na katero se nanaša predlog Odločba Sveta z dne 13. decembra 2004 o dovoljenju Republiki Avstriji, da uporabi ukrep za odstopanje od člena 17 Šeste direktive 77/388/EGS o usklajevanju zakonodaje držav članic o prometnih davkih (UL L 371, 18.12.2004, str. 47). |

141 | Usklajenost z drugimi politikami in cilji Unije Se ne preverja. |

POSVETOVANJE Z ZAINTERESIRANIMI STRANMI IN OCENA UčINKA |

Posvetovanje z zainteresiranimi stranmi |

219 | Ni potrebno. |

Zbiranje in uporaba izvedenskih mnenj |

229 | Zunanje izvedensko mnenje ni bilo potrebno. |

230 | Ocena učinka Namen predloga odločbe je poenostavitev postopka obračunavanja DDV v zvezi z blagom in storitvami, ki se v velikem obsegu uporabljajo za neposlovne namene, in ima zato potencialno pozitiven učinek. Vendar bo učinek vsekakor omejen zaradi ozkega področja in časovno omejene uporabe odstopanja. |

PRAVNI ELEMENTI PREDLOGA |

305 | Povzetek predlaganih ukrepov Dovoljenje Avstriji, da še naprej uporablja odstopanje od Direktive o DDV v zvezi s popolno izključitvijo DDV iz pravice do odbitka, kadar davčni zavezanec blago in storitve več kakor 90-odstotno uporablja za neposlovne namene. |

310 | Pravna podlaga Člen 395 Direktive o DDV. |

329 | Načelo subsidiarnosti V skladu s členom 395 Direktive o DDV mora država članica, ki želi uvesti odstopanje od navedene direktive, pridobiti dovoljenje Sveta v obliki odločbe Sveta. Predlog je zato skladen z načelom subsidiarnosti. |

Načelo sorazmernosti Predlog v skladu z načelom sorazmernosti zaradi spodaj navedenih razlogov |

331 | Ta odločba se nanaša na dovoljenje državi članici, odobreno na njeno zahtevo, in ne pomeni nobene obveznosti. |

332 | Glede na omejeno področje uporabe odstopanja je posebni ukrep sorazmeren z zastavljenim ciljem. |

Izbira instrumentov |

341 | Na podlagi člena 395 Direktive o DDV lahko samo Svet na predlog Komisije soglasno odobri odstopanje od skupnih predpisov o DDV. Odločba Sveta je najprimernejši instrument, ker je lahko naslovljena na posamezne države članice. |

PRORAčUNSKE POSLEDICE |

409 | Predlog nima posledic za proračun Skupnosti. |

DODATNE INFORMACIJE |

Klavzula o pregledu/reviziji/časovni omejitvi veljavnosti |

533 | Predlog vsebuje klavzulo o časovni omejitvi veljavnosti. |

Predlog

ODLOČBA SVETA

o dovoljenju Republiki Avstriji, da še naprej uporablja odstopanje od člena 168 Direktive 2006/112/ES o skupnem sistemu davka na dodano vrednost

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost[1] in zlasti člena 395(1) Direktive,

ob upoštevanju predloga Komisije,

ob upoštevanju naslednjega:

(1) V dopisu, ki ga je Generalni sekretariat Komisije prejel 2. junija 2009, je Republika Avstrija zaprosila za dovoljenje, da še naprej uporablja odstopanje od določb Direktive 2006/112/ES, ki ureja pravico do odbitka in je bilo prej odobreno z Odločbo Sveta 2004/866/ES[2] v skladu s tedaj veljavno Šesto direktivo 77/388/ES[3].

(2) V skladu s členom 395(2) Direktive 2006/112/ES je Komisija z dopisom dne 10. septembra 2009 obvestila druge države članice o zahtevku Avstrije. Komisija je z dopisom z dne 21. septembra 2009 Avstrijo obvestila, da ima na voljo vse informacije, potrebne za presojo zahtevka.

(3) Za poenostavitev obračunavanja DDV je namen odstopanja, da se DDV v celoti izključi pravica do odbitka za blago in storitve, ki se uporabljajo več kakor 90-odstotno za zasebne namene davčnega zavezanca ali njegovih zaposlenih ali na splošno za neposlovne namene.

(4) Ukrep odstopa od člena 168 Direktive 2006/112/ES, ki določa splošno načelo pravice do odbitka, in je namenjen poenostavitvi postopka za obračunavanje DDV. Ukrep le v zanemarljivem obsegu vpliva na znesek dolgovanega davka v fazi končne potrošnje.

(5) Pravno in dejansko stanje, ki je upravičevalo sedanjo uporabo zadevnega ukrepa za poenostavitev, se ni spremenilo in ostaja isto. Avstriji bi bilo zato tudi v prihodnjem obdobju treba dovoliti uporabo ukrepa za poenostavitev, vendar za omejeno obdobje do 31. decembra 2012, da se omogoči ocena ukrepa.

(6) Odstopanje ne bo imelo negativnih učinkov na lastna sredstva Skupnosti, pridobljenih iz DDV −

SPREJEL NASLEDNJO ODLOČBO:

Člen 1

Z odstopanjem od člena 168 Direktive 2006/112/EGS se Republiki Avstriji dovoli, da izključuje DDV iz pravice do odbitka za blago in storitve, ki se uporabljajo več kakor 90-odstotno za zasebne namene davčnega zavezanca ali njegovih zaposlenih ali na splošno za neposlovne namene.

Člen 2

Ta odločba se uporablja do 31. decembra 2012.

Člen 3

Ta odločba je naslovljena na Republiko Avstrijo.

V Bruslju,

Za Svet

Predsednik

[1] UL L 347, 11.12.2006, str. 1.

[2] UL L 371, 18.12.2004, str. 47.

[3] UL L 145, 13.6.1977, str. 1.